T.T. Cloete vereer by FAK 85 Prestige-aand | Maroela Media
T.T. Cloete vereer by FAK 85 Prestige-aand
Prof TT Cloete
Die Federasie van Afrikaanse Kultuurvereniginge (FAK) het Vrydagaand tydens ŉ spoggeleentheid toekennings oorhandig aan mense wat op verskeie terreine ’n uitnemende bydrae gelewer het tot die ontwikkeling van die Afrikaanse taal en kultuur.
Die digter prof. T.T. Cloete het ŉ staande toejuiging gekry toe hy die NP van Wyk Louw-toekenning ontvang het vir die bevordering van die Afrikaanse taal, kultuur en geskiedenis.
Dr. Johan van Zyl, uitvoerende hoof van Sanlam, het die FAK-toekenning vir uitnemende leierskap ontvang terwyl Marietta Mathee, hoof van die Oranje Meisiesskool in Bloemfontein, ŉ toekenning vir uitnemende onderwys ontvang het.
Cobus Bester, ŉ omroeper by RSG, het die HBNM Tom-toekenning ontvang vir sy bevordering van Afrikaanse joernalistiek.
Danie Goosen, voorsitter van die FAK, het tydens die geleentheid ŉ toespraak gelewer en Amanda Strydom het die gaste vermaak.